Гаген-Торн Нина Ивановна

Нина Ивановна Гаген-Торн (, Санкт-Петербург — çĕртме, 4 1986, Пушкин) — вырăс этнографĕ, историкĕ, сăвăçи тата мемуар-çыравçи.

 Кун-çулĕ 
Вырăсланнă швед, Иван Эдуардович Гаген-Торн çемьинче, çуралнă. 

Петроград университетĕнче вĕренсе тухнă (1924). Çурçĕр халăхĕсен институтĕнче, Антропологипе этнографи институтĕнче тата ур. çĕрте ĕçленĕ. Атăлçи халăхĕсен культура, фольклор тата этнографи ыйтăвĕсене тĕпченĕ. Истори ăслăлăхесен кандидачĕ (1946). 

1936 çулта ăна аресленĕ, 58-10/2 статьяпа айăпласа 10 çуллăха лагере хупнă; Колымара асапланнă (1942 ç. ирĕке кăларнă). 1947 çулта тепĕр хут аресленĕ те 5 çуллăха лагере хупнă; Мордовире ларса тухнă. Хыççăн Çĕпĕре пурăнма янă.

1954 çулта таврăннă, 1956 çулта таса ята тавăрнă. 

1955—1977 çулсенче СССР ĂА Ленинград уйрăмĕн Н. А. Миклухо-Маклай ячĕллĕ этнографи институтĕнче ĕçленĕ. Этнографи тĕпчев ĕçĕсемсĕр пуçне «Слово о полку Игореве» кăссайăн хăшпĕр тĕттĕм кĕтесĕсене çутатса парасшăн тăрăшнă.

Н.И. Гаген-Торн ача-пăча, çамрăклăх, тĕрмери мемуар прозине хайланă. Нумай çул хушши сăвăсем çырнă. Н. И. Гаген-Торнăн «лагерь» поэзийĕ А. Барковăн, В. Шаламовăн, Ю. Домбровскин тата ур. ĕçĕсемпе пĕр шайрах тăрать.

Ленинград облаçĕнчи Мăн Ижорăра пытарнă.

 Ĕçĕсем 

 Гаген-Торн Н. И. Женская одежда народов Поволжья. Шупашкар, 1960. 
 Гаген-Торн Н. И. Memoria / Сост., предисл., послесл. и примеч. Г. Ю. Гаген-Торн. М.: Возвращение, 1994.
 Подборка избранных стихотворений 

 Каçăсем 
 В "Энциклопедии Санкт-Петербурга"
 В Энциклопедии "Слова о полку Игореве"
 На сайте "Воспоминания о ГУЛАГе"  (с ошибочной датой рождения!)
 Галина хĕрĕн асаилĕвĕсем 

Категори:Вырăс сăвăçисем
Категори:Раççей сăвăçисем
Категори:Мемуаристсем
Категори:Раççей этнографĕсем
Категори:Пайăр çынсем, алфавитпа
Категори:1900 çулта çуралнисем
Категори:Раштавăн 15-мĕшĕнче çуралнисем
Категори:Санкт-Петербургра çуралнисем
Категори:1986 çулта вилнисем
Категори:Çĕртмен 4-мĕшĕнче вилнисем
Категори:Санкт-Петербург сăвăçисем